Хората с увреждания са от основно значение за успеха на целите за устойчиво развитие!

# Какво представлява Програмата до 2030 г. за устойчиво развитие и целите за устойчиво развитие (ЦУР)?

Програмата до 2030 г. за устойчиво развитие бе приета от всички световни лидери през 2015 г. Тя представлява универсален план за действие за премахване на бедността, защита на планетата и осигуряване на просперитет. Програмата включва 17 цели за устойчиво развитие (ЦУР), които трябва да бъдат постигнати от всички държави до 2030 г.

ЦУР са универсални и осигуряват ясна политическа рамка за регулаторни действия на национално и международно равнище. **Те трябва да бъдат осъществени във всички страни.**

**Включването е залегнало в основата на Програмата до 2030 г., като се поема ангажимент не само „никой да не изостава“, но и съгласие „акцентът да попадне първо върху най-изостаналите“.**

За да бъдат постигнати целите, всеки трябва да изпълни своята роля:

правителствата,

гражданското общество,

частния сектор,

организациите на хората с увреждания

**и гражданите като нас самите!**

# Как се включват хората с увреждания?

Програмата до 2030 г. се ангажира да оправомощи хората в риск от уязвимост, включително хората с увреждания. Тя насърчава все-общото зачитане на правата на човека, равенството и недискри-минацията.

Хората с увреждания са **ясно** включени в следните ЦУР:

**Цел 1** - Изкореняване на бедността

**Цел 4** - Качествено образование

**Цел 8** - Сигурна работа и икономически растеж

**Цел 10** - Намаляване на неравенствана

**Цел 11** - Ilgtspējīgas pilsētas un kopienas

**Цел 16** - Miers, taisnīgums un spēcīgas institūcijas

**Цел 17** - Sadarbība mērķu īstenošanai

Хората с увреждания също така са **индиректно** включени в следните цели:

**Цел 3** - Добро здраве

**Цел 5** - Равенство между половете

**Цел 6** - Чиста вода и санитарно-хигиенни условия

**Цел 7** - Възобновяема енергия

# Какво представлява Европейският форум на хората с увреждания?

Европейският форум на хората с увреждания (EDF) е организация, обединяваща хора с увреждания, която защитава интересите на над 80 милиона европейци с увреждания. Ние сме уникална платформа, която обединява представителна организация на хора с увреждания от цяла Европа. Ние се управляваме от хора с увреждания и техните семейства. Ние сме силен, единен глас на хора с увреждания в Европа.

# Каква е ролята на EDF?

EDF желае ЦУР да се превърнат в реалност за 80-те милиона европейци с увреждания.

Нашата работа е ориентирана в четири основни направления:

Подкрепа на членовете на EDF за прилагане и наблюдение на ЦУР на национално равнище,

Насърчаване на политиката на ЦУР по отношение на приобщаващото развитие на хората с увреждания на европейско равнище,

Споделяне на информация с други регионални платформи на хора с увреждания извън ЕС,

Застъпничество за дезагрегиране на данните по увреждане.

# Какво можете да направите?

(EDF може да Ви подкрепи!)

Присъединете се към националната платформа на ЦУР

Организирайте обучения за ЦУР

Споделяйте информация за ЦУР

Разберете кое е отговорното за ЦУР лице във Вашето правителство

Разберете кое е отговорното за КПХУ лице във Вашето правителство и насърчете осведомеността за ЦУР

Помолете да се присъедините към националната делегация за политическия форум на високо равнище (събитието, което има за цел да наблюдава изпълнението на ЦУР)

И много повече!!!

# Данни в ЦУР

1. Включването на конкретни препратки към хората с увреждания в Програмата до 2030 г и ЦУР е много положително. Събирането на данни за лица с увреждания обаче продължава да бъде предизвикателство, тъй като процесът не се счита за лесен. Разликите в увреждането и тежестта могат да имат значително въздействие върху опита от включването.

**EDF препоръчва данните да бъдат дезагрегирани по увреждане, като се използва краткия набор от въпроси на Вашингтонската група.**

**EDF също така препоръчва да се работи с националните статистически служби, така че те да интегрират въпроси, свързани с уврежданията, в националните си проучвания.**

Искаме по-надеждни и сравними данни за уврежданията, за да можем наистина да разберем точния характер на пречките за хората с увреждания, да определим действията, които трябва да се предприемат, както и да планираме тяхното прилагане!

# Искате ли да научите повече за Програмата до 2030 г. за устойчиво развитие и ЦУР?

[Разгледайте уеб сайта на Европейския форум на хората с увреждания (EDF)](http://www.edf-feph.org/2030-agenda-sustainable-development-goals)

[Прочетете доклада на EDF за правата на човека относно връзката между ЦУР и Конвенцията на ООН за правата на хората с увреждания (2018)](http://www.edf-feph.org/sites/default/files/edf_-_sdgs_human_rights_report_final_accessible_0.pdf)

[Прочетете лесната за четене версия на европейския доклад за правата на човека](http://www.edf-feph.org/sites/default/files/sdgs_report_etr_-_final.docx)

За всякакви други въпроси, свържете се с д-р Марион Щеф (Marion Steff), координатор по въпросите на ЦУР, на адрес: marion.steff@edf-feph.org

European Disability Forum (EDF) 35 Square de Meeûs, 1000 Brussel.